अनुपम खेर ने इटली के ड्राइवर से भारत के बारे में किया सवाल, फिर मिला यह धाकड़ जवाब- वायरल हुआ Video  
अनुपम खेर ने शेयर किया वीडियो
इटली के ड्राइवर से भारत के बारे में किया सवाल
ड्राइवर ने जमकर की भारत की तारीफ
बॉलीवुड एक्टर अनुपम खेर (Anupam Kher) ने ट्विटर पर एक वीडियो कुछ दिन पहले शेयर किया था, जो अब खूब वायरल हो रहा है. अनुपम खेर इस वीडियो में इटली के ड्राइवर से बाचीत करते दिख रहे हैं. अनुपम खेर ने इस ड्राइवर से इंडिया के बारे में पूछा, जिसके बाद उसने ऐसा जवाब दिया जिससे बॉलीवुड एक्टर काफी खुश हो गए. उन्होंने अपने इसी वाकये को फैन्स के बीच शेयर किया है. अनुपम खेर का यह वीडियो सोशल मीडिया पर काफी सुर्खियों में है. उनके वीडियो पर लोगों के जमकर रिएक्शन आ रहे हैं. अनुपम खेर ऐसे वीडियो सोशल मीडिया पर शेयर करते रहते हैं.

What have you heard about India? I asked my Italian American @uber driver Edward. His reply warmed my heart and made me so so happy. Thank you #Edward for your generosity and honest thoughts about my country - India. Jai Ho! Jai Hind!! ???????? #india#mycountry#wearethebestpic.twitter.com/2O6ujJGpOe

अनुपम खेर (Anupam Kher) ने इस वीडियो को शेयर कर लिखा: "आपने भारत के बारे में क्या सुना है? मैंने यह अपने इटैलियन-अमेरिकन ड्राइवर एडवर्ड (Edward) से पूछा. उसके जवाब ने मुझे गर्व से भर दिया और मैं बहुत खुश हुआ. मेरे देश भारत के प्रति आपकी उदारता और ईमानदार विचारों के लिए आपका धन्यवाद एडवर्ड. जय हो! जय हिन्द." अनुपम खेर ने इस तरह यह वाकया फैन्स से शेयर किया. अनुपम खेर के इस वीडियो में देखा जा सकता है कि वह ड्राइवर भारत की जमकर तारीफ कर रहा है. इस वीडियो को देखने के निश्चित तौर पर भारत के लोग गर्व से भर जाएंगे.
बता दें कि अनुपम खेर (Anupam Kher) सोशल मीडिया पर काफी एक्टिव रहते हैं. अपनी फोटो और वीडियो साझा करने के साथ ही अनुपम खेर समसामयिक मुद्दों पर अपनी राय भी पेश करते हैं. कई बार तो उनके ट्वीट जमकर वायरल भी होते है. हाल ही में अनुपम खेर फिल्म 'वन डे' में नजर आए थे. इस फिल्म में उनके साथ एक्ट्रेस ईशा गुप्ता भी मुख्य भुमिका में नजर आई थीं. इससे पहले अनुपम खेर ने भारत के पूर्व प्रधानमंत्री डॉक्टर मनमोहन सिंह के जीवन पर बनी फिल्म 'द एक्सिडेंटल प्राइम मिनिस्टर' में भी मुख्य भूमिका अदा की थी.